สวัสดีค่ะ คือหนูเป็นประจำเดือนวันแรกแล้วมีอาการปวดท้องมากกินยาก็แล้วประคบร้อนก็แล้วแต่ยังไม่หายพอไปเข้าห้องน้ำรู้สึกเหนื่อยพอออกจากห้องน้ำรู้สึกหน้ามืดและอาเจียนควรทำยังไงคะแล้วมันเกิดจากอะไร
สวัสดีค่ะ อาการปวดท้องประจำเดือนมาก จนรู้สึกหน้ามืด และอาเจียนนั้น อาจจะเป็นการปวดท้องประจำเดือนตามรอบเดือนปกติ ซึ่งอาจจะปวดมากๆได้ใน 1 วันแรก หลังจากนั้นอาการปวดควรจะหายไปแต่หากปวดมากขึ้นเรื่อยๆในแต่ละรอบเดือน หรือปวดติดต่อกันหลายวันนั้น อาจจะเข้าข่ายการปวดประจำเดือนที่อาจมีสาเหตุจากโรคอื่นๆที่ควรไปพบแพทย์เพื่อตรวจเพิ่มเติมเช่นภาวะเยื่อบุโพรงมดลูกเจริญผิดที่ ช็อกโกแลตซีสต์ เนื้องอกมดลูก การติดเชื้อของอวัยวะภายในอุ้งเชิงกราน เป็นต้นเบื้องต้นให้รับประทานยาแก้ปวด หรือยาแก้อักเสบเพื่อบรรเทาอาการก่อนได้ พักผ่อน ประคบอุ่นที่หน้าท้องได้ ถ้าปวดมากจนหน้ามืด เป็นลม ควรรีบไปพบแพทย์